9. ΝΟΜΟΣ υπ’ αριθ. 1295 της 25 Φεβρ./21 Μαρτ. 1944 Περί λήψεως μέτρων προς προαγωγήν της βαμβακοκαλλιεργείας. Εκυρώθη δια της υπ’ αριθ. 256/1946 Π.Υ.Σ. Άρθρ.1.-1.Από της δημοσιεύσεως του παρόντος Νόμου καταργείται πάσα διάταξις περί απαγορεύσεως κατοχής, μεταφοράς και αγοραπωλησίας βάμβακος είτε της τρεχούσης είτε και παλαιοτέρων εσοδείων, επιτρεπομένης της ελευθέρας και άνευ αδείας τινός διαπραγματεύσεως, κατεργασίας και βιομηχανοποιήσεως του βάμβακος και των υποπροϊόντων αυτού. 2.(Μεταβατική διάταξις). Άρθρ.2.-8.-(Προεβλέπετο η συγκέντρωσις εις ηλαττωμένας τιμάς ποσότητος βάμβακος και βαμβακοσπόρου δια τας ανάγκας του Δημοσίου. Αι διατάξεις αύται καταργήθησαν δια του άρθρ. 1 Α.Ν. 161/1945). Άρθρ.9.-(Προσωρινής ισχύος). Άρθρ.10.-1.Παρά το Υπουργείω Γεωργίας συνιστάται υπό την προεδρίαν του Υπουργού της Γεωργίας Γνωμοδοτικόν Συμβούλιον Βάμβακος, απαρτιζόμενον εκ των κάτωθι μελών: 1)Του Διευθυντού της Β΄ Διευθύνσεως Γεωργίας. 2)Του Διευθυντού του Οργανισμού Βάμβακος. Σελ. 851 149-113 Προστασία Βαμβακοπαραγωγής 16.Ν.α.5-9 3)Του Προϊσταμένου της Υπηρεσίας Γεωργικών και Οικονομικών Μελετών του Υπουργείου Γεωργίας. 4)Του Διευθυντού της ΚΥΔΕΠ. 5)Του Διευθυντού των Τεχνικών Υπηρεσιών της Α.Τ.Ε. 6)Ενός αντιπροσώπου του Υπουργείου Εθνικής Οικονομίας οριζομένου μετά του αναπληρωτού του παρά του αρμοδίου Υπουργού εκ των υπαλλήλων αυτού και έχοντος βαθμόν τουλάχιστον Τμηματάρχου Α΄ τάξεως. 7)Ενός αντιπροσώπου των βαμβακοπαραγωγών οριζομένου μετά του αναπληρωτού του παρά του Υπουργού της Γεωργίας εκ προσώπων άτινα δεν μετέχουν αμέσως ή εμμέσως εις εμπορικάς ή βιομηχανικάς επιχειρήσεις του βάμβακος. 8)Ενός αντιπροσώπου των βιομηχάνων βάμβακος οριζομένου μετά του αναπληρωτού του παρά της Ενώσεως αυτών όστις μετέχει του Συμβουλίου οσάκις συζητούνται θέματα σχέσιν έχοντα με την βιομηχανίαν του βάμβακος. 9)Του Συμβουλίου μετέχει ως εισηγητής και ο Τμηματάρχης του Τμήματος Βάμβακος και Κλωστικών εν γένει φυτών ή ο νόμιμος αναπληρωτής του. Τον Πρόεδρον απόντα ή κωλυόμενον αναπληροί εις απάσας αυτού τας αρμοδιότητας ο Διευθυντής της Β΄ Διευθύνσεως Γεωργίας τα δε υπ’ αριθ. 1-5 μέλη οι νόμιμοι αυτών αναπληρωταί. 2.Καθήκοντα γραμματέως του Γνωμοδοτικού Συμβουλίου εκτελεί υπάλληλος του Υπουργείου Γεωργίας οριζόμενος μετά του αναπληρωτού του υπό του Υπουργού. 3.Εις τα μέλη και τον γραμματέα του Συμβουλίου τούτου καταβάλλεται αμοιβή ίση προς την εκάστοτε καταβαλλομένην εις τα μέλη και τον γραμματέα των λοιπών εν τω Υπουργείω Συμβουλίων βαρύνει δε τον Οργανισμόν Βάμβακος. Άρθρ.11.-1.Το κατά το άρθρ. 10 Γνωμοδοτικόν Συμβούλιον συνεδριάζον ευρίσκεται εν απαρτία παρόντων 5 τουλάχιστον εκ των μελών αυτού και επιλαμβάνεται γνωμοδοτούν επί των κάτωθι θεμάτων: α)Επί παντός ζητήματος αφορώντος την καλλιέργειαν, παραγωγήν, εμπορίαν ή συγκέντρωσιν και βιομηχανίαν του βάμβακος. β)Επί των σχεδίων υπηρεσιακών κανονισμών και οργανισμών ή τροποποιήσεως των κειμένων τοιούτων ως και επί σχεδίων νομοθετημάτων αφορώντων τον Οργανισμόν Βάμβακος. Σελ. 852 149-114 γ)(Κατηργήθη δια του άρθρ. 6 του Α.Ν. 320/1945, κατωτ. αριθ. 12). δ)Επί ζητημάτων προσωπικής καταστάσεως των υπαλλήλων του Οργανισμού Βάμβακος ως και παντός ετέρου ζητήματος σχέσιν έχοντος με την διοίκησιν αυτού. ε)Επί παντός ζητήματος όπερ ο Υπουργός της Γεωργίας ή ο Διευθυντής του Οργανισμού Βάμβακος ήθελεν εισαγάγει εις αυτό. 2.Η παρά τη ΚΥΔΕΠ λειτουργούσα δυνάμει του άρθρ. 2 του Ν.Δ. 1560/1942 επιτροπή βιομηχανοποιήσεως ουδαμώς θίγεται εκ του παρόντος άρθρου, προστιθεμένων ως μελών της Επιτροπής του αρμοδίου Διευθυντού του Υπουργείου της Γεωργίας ως και του Διευθυντού του Οργανισμού Βάμβακος. Άρθρ.12-16.(Αναφερόμενα εις τον Οργανισμόν Βάμβακος δεν ισχύουσι μετά το Ν.Δ. 3853/1958). Άρθρ.17.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.